[pic] | EUROPOS BENDRIJŲ KOMISIJA | Briuselis, 2009.10.27 KOM(2009)600 galutinis KOMISIJOS KOMUNIKATAS EUROPOS PARLAMENTUI IR TARYBAI dėl daugiametės finansinės programos (2007–2013 m.) peržiūrosEnergetikos srities projektų finansavimas, atsižvelgiant į Europos ekonomikos atkūrimo planą (antroji peržiūra) Pasiūlymas EUROPOS PARLAMENTO IR TARYBOS SPRENDIMAS iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu KOMISIJOS KOMUNIKATAS EUROPOS PARLAMENTUI IR TARYBAI dėl daugiametės finansinės programos (2007–2013 m.) peržiūros Energetikos srities projektų finansavimas, atsižvelgiant į Europos ekonomikos atkūrimo planą (antroji peržiūra) Įvadas Remdamiesi 2008 m. gruodžio 10 d. Komisijos pasiūlymu dėl daugiametės finansinės programos peržiūros, susijusios su transeuropinės energijos tinklų sujungimo ir plačiajuosčio ryšio infrastruktūros projektų finansavimu, atsižvelgiant į Europos ekonomikos atkūrimo planą[1], 2009 m. balandžio 2 d. trišaliame biudžeto posėdyje Europos Parlamentas, Taryba ir Komisija priėmė susitarimą dėl tokio paketo finansavimo: 1) Paketo, kurio tikslas – suteikti papildomų ekonomikos skatinimo priemonių ir gerinti energijos tiekimo patikimumą, vertė siekia 5 000 mln. EUR dabartinėmis kainomis: a) iš finansinės programos 1A išlaidų kategorijos energetikos projektams finansuoti bus skirta 3 980 mln. EUR – 2 000 mln. EUR 2009 m. ir 1 980 mln. EUR 2010 m. b) Be to, iš 2 išlaidų kategorijos 1 020 mln. EUR bus skirta plačiajuosčio interneto prieigai kaimo vietovėse plėtoti ir operacijoms, susijusioms su naujais uždaviniais, nustatytais atliekant BŽŪP padėties patikrinimą, aktyviau vykdyti. 2) Visos 5 000 mln. EUR sumos finansavimas bus užtikrintas kuo skubiau: a) 2009 m. 1A išlaidų kategorijos viršutinė riba bus padidinta 2 000 mln. EUR suma, kuri bus kompensuota tokia pačia suma sumažinus 2009 m. 2 išlaidų kategorijos viršutinę ribą vadovaujantis 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo[2] 21–23 punktais. Be to, 2009 m. biudžete bus papildomai skirta 600 mln. EUR plačiajuosčio interneto prieigai kaimo vietovėse plėtoti ir operacijoms, susijusioms su naujais uždaviniais, aktyviau vykdyti. Vadovaujantis šiuo iš dalies pakeistu Komisijos pasiūlymu ir 2009 m. biudžeto preliminariu taisomojo biudžeto projektu, bus peržiūrėta daugiametė finansinė programa ir atitinkamai iš dalies pakeistas 2009 m. biudžetas. b) Likusios sumos (2 400 mln. EUR) finansavimas bus užtikrintas pasitelkus kompensavimo mechanizmą derinant 2010 m. biudžetą – panaudojant visas biudžetinę procedūrą reglamentuojančiuose teisės aktuose numatytas biudžeto priemones, kurios prireikus bus papildytos vėliausiai 2011 m. biudžeto derinimo metu: – Europos Parlamentas, Taryba ir Komisija išnagrinės visus galimus šaltinius, iš kurių būtų galima kompensuoti lėšas. – Prieš svarstant galimybę panaudoti 2 išlaidų kategorijoje esamą sumą, plačiajuosčio interneto prieigai kaimo vietovėse plėtoti ir operacijoms, susijusioms su naujais uždaviniais, nustatytais atliekant 2003 m. bendrosios žemės ūkio politikos reformos vertinimą (padėties patikrinimą), aktyviau vykdyti 2010 m. bus skirta 420 mln. EUR. – Siekiant kompensuoti 1 980 mln. EUR sumą, bus panaudotos likusios 2009 m. viršutinių ribų maržos ir galimos 2010 m. maržos (tinkamai laikantis Tarpinstitucinio susitarimo 13 punkto), o prireikus – ir visos kitos finansinės galimybės, įskaitant galimas 2011 m. maržas. Kompensavimo mechanizmas bus taikomas nepažeidžiant bendru sprendimu priimtų programų finansinių paketų ir metinės biudžetinės procedūros. 3) Bendroji 2007–2013 m. finansinės programos viršutinė riba nebus viršyta. Vadovaujantis 2009 m. gegužės 6 d. Europos Parlamento ir Tarybos sprendimu, 2009 m. gegužės 6 d. finansinė programa buvo peržiūrėta, siekiant 2009 m. 1A išlaidų kategorijos viršutinę ribą padidinti 2 000 mln. EUR[3]. Šis komunikatas apima pasiūlymą dėl naujo Europos Parlamento ir Tarybos sprendimo peržiūrėti finansinę programą, siekiant 1A išlaidų kategorijos 2010 m. įsipareigojimų asignavimų viršutinę ribą padidinti 1 587 mln. EUR suma. Liktų preliminari 393 mln. EUR spraga, kurią reikėtų užpildyti, siekiant padengti visą energetikos srities projektams numatytą sumą. Vadovaujantis minėtuoju susitarimu, ši spraga turėtų būti užpildyta vėliausiai 2011 m. biudžeto derinimo metu. Galutinis trūkstamų lėšų dydis bus apskaičiuotas iškart, kai tik 2009 m. lapkričio mėn. pradžioje bus gauti galutiniai vykdymo duomenys, susiję su EŽŪGF priemonėmis pagal 2 išlaidų kategoriją. Kartu bus įvertinti visi nauji rinkos pokyčiai, kurie gali turėti poveikį 2010 m. biudžetui. Komisija įsipareigoja išnagrinėti visas finansines galimybes, siekdama užpildyti likusią spragą biudžeto derinimo metu 2009 m. lapkričio mėn. 1A išlaidų kategorijos maržų panaudojimas ir perskirstymas Tarpinstitucinio susitarimo 13 punkte numatyta, kad institucijos privalo užtikrinti, jog viršutinės ribos apimtų ir pakankamas maržas. 1A išlaidų kategorijos 2009 m. įsipareigojimų asignavimų viršutinei ribai nepalikta jokios maržos. 2010 m. maržos, kurias apima 1A išlaidų kategorijos viršutinės ribos, siekia 43 mln. EUR, įskaitant taisomąjį raštą Nr. 2 dėl Kozlodujaus atominės elektrinės eksploatacijos nutraukimo finansavimo 2011–2013 m., 2011 m. maržos siekia 37 mln. EUR, atsižvelgiant į naujausius Komisijos pasiūlymus dėl pasaulinės aplinkos ir saugumo stebėsenos sistemos (GMES), Kozlodujaus ir naujųjų finansų priežiūros institucijų. Todėl Komisija mano, kad šių maržų negalima panaudoti siekiant prisidėti prie atitinkamos Europos ekonomikos atkūrimo plane numatytos veiklos finansavimo. Vadovaujantis 2009 m. balandžio 2 d. priimta deklaracija, visos trys institucijos susitarė, kad „kompensavimo mechanizmas bus taikomas nepažeidžiant bendru sprendimu priimtų programų finansinių paketų ir metinės biudžetinės procedūros“. Komisija nemato jokių kitų galimybių perskirstyti 1A išlaidų kategorijos lėšas. Įsipareigojimų asignavimai. Perkėlimai iš 2 išlaidų kategorijos 2009 m. išlaidų viršutinė 2 išlaidų kategorijos įsipareigojimų asignavimų riba apima maržą, kuri siekia 901 mln. EUR. Į šią sumą įeina 34 mln. EUR, susidarę dėl neįvykdytų žuvininkystės programų, kurios buvo įtrauktos į taisomąjį biudžetą Nr. 10/2009. Be to, į 2009 m. biudžetą įtraukti 250 mln. EUR asignavimai kaimo plėtrai ir 20 mln. EUR asignavimai klimato kaitai, tačiau jų panaudoti negalima, nes nėra atitinkamo teisinio pagrindo. Atsižvelgiant į tai, kad žemės ūkio metai jau baigti, siūloma likusią 2009 m. maržą ir nepanaudotus 2 išlaidų kategorijos asignavimus skirti Europos ekonomikos atkūrimo plane numatytiems energetikos srities projektams, kurie turėtų būti finansuojami pagal 1A išlaidų kategoriją. Dėl susidariusios kritinės padėties pieno rinkose 2 išlaidų kategorijos įsipareigojimų asignavimų išlaidų viršutinė riba 2010 m. faktiškai apima mažesnę nepaskirstytą maržą (844 mln. EUR), nei buvo numatyta iš pradžių. Komisija šią maržą siūlo panaudoti suteikiant: - pagal 2 išlaidų kategoriją – 420 mln. EUR, kurių, remiantis Europos ekonomikos atkūrimo planu, reikia plačiajuosčio interneto prieigai kaimo vietovėse plėtoti ir operacijoms, susijusioms su naujais uždaviniais, nustatytais atliekant BŽŪP padėties patikrinimą, aktyviau vykdyti; - papildomus 124 mln. EUR, kuriuos galima skirti 1A išlaidų kategorijos energetikos srities projektams. Tokiu būdu iki 2010 m. išlaidų viršutinės ribos liktų 300 mln. EUR marža, kurią galima skirti žemės ūkiui – ji atitinka maržą, būtiną siekiant išvengti finansinės drausmės mechanizmo taikymo. Bet kuriuo atveju, Komisija įsipareigojo imtis visų tinkamų priemonių siekdama užtikrinti, kad būtų laikomasi dėl BŽŪP išlaidų ir jų finansavimo priimtų sprendimų, įskaitant susitarimą dėl padėties patikrinimo. Įsipareigojimų asignavimai. Perkėlimai iš 5 išlaidų kategorijos 5 išlaidų kategorijos (Administravimas) viršutinė išlaidų riba 2009 m. apima 131 mln. EUR maržą (įskaitant maržos padidinimą 55 mln. EUR suma dėl nepakankamo vykdymo, kuri skirta taisomuoju biudžetu Nr. 10/2009), 2010 m. – 230 mln. EUR. Dalies pastarosios maržos gali reikėti papildomiems poreikiams, susijusiems su Lisabonos sutarties įsigaliojimu, padengti. Atsižvelgiant į tai, gali būti panaudota ne didesnė kaip 281 mln. EUR suma (131 mln. EUR iš 2009 m. maržos ir 150 mln. EUR iš 2010 m. maržos). Įsipareigojimų asignavimai. Perkėlimai iš 1b išlaidų kategorijos Techninės pagalbos poreikiai mažesni, todėl 1B išlaidų kategorijos viršutinė įsipareigojimų asignavimų riba 2010 m. apima 11 mln. EUR vertės maržą, kurią taip pat galima panaudoti. Mokėjimų asignavimai Kalbant apie mokėjimų asignavimus, Tarpinstitucinio susitarimo 23 punkto ketvirtoje pastraipoje reikalaujama, kad atliekant bet kokią peržiūrą būtų išlaikytas atitinkamas įsipareigojimų ir mokėjimų santykis. Todėl metinės viršutinės mokėjimų asignavimų ribos turėtų būti pakeistos remiantis mokėjimų struktūra, kuri numatyta papildomiems įsipareigojimams pagal 1A išlaidų kategoriją, ir atitinkamu mokėjimų sumažinimu, atitinkančiu 1b, 2 ir 5 išlaidų kategorijų įsipareigojimų asignavimų sumažinimą 2009 m. ir 2010 m. Suvestinė lentelė ir išvados Toliau pateiktoje lentelėje apibendrinami siūlomi finansinės programos įsipareigojimų ir mokėjimų asignavimų viršutinių ribų pokyčiai. Sumos nurodomos galiojančiomis kainomis: [pic] Bendrosios įsipareigojimų ir mokėjimų asignavimų viršutinės ribos, išreikštos galiojančiomis kainomis, dėl peržiūros nepasikeistų. Minėtieji pokyčiai nurodyti toliau pateiktoje finansinės programos lentelėje (galiojančiomis kainomis). Oficialus sprendimas dėl finansinės programos peržiūros turi būti pagrįstas bazine lentele, dėl kurios susitarta Tarpinstituciniame susitarime ir kurioje duomenys pateikti 2004 m. palyginamosiomis kainomis. Todėl dabartine verte išreikštos sumos turi būti perskaičiuotos pagal 2004 m. kainas, remiantis Tarpinstitucinio susitarimo 16 punktu taikant fiksuotą defliatorių, kuris yra 2 % per metus. [pic] Pasiūlymas EUROPOS PARLAMENTO IR TARYBOS SPRENDIMAS iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos Parlamento, Tarybos ir Komisijos 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 21 punktą, 22 punkto pirmą ir antrą pastraipas ir 23 punktą, atsižvelgdami į Komisijos pasiūlymą, kadangi: (1) 2009 m. lapkričio 19 d. biudžeto derinimo posėdyje Europos Parlamentas, Taryba ir Komisija susitarė dėl papildomo energetikos srities projektų ir plačiajuosčio interneto finansavimo, taip pat investicijų, skirtų operacijoms, susijusioms su naujais uždaviniais, kurie nustatyti vertinant Bendrosios žemės ūkio politikos 2003 m. vidutinės trukmės reformą (atliekant padėties patikrinimą), aktyviau vykdyti, procedūrų vadovaujantis Europos ekonomikos atkūrimo planu[5]. Siekiant suteikti finansavimą, reikia peržiūrėti 2007–2013 m. daugiametę finansinę programą vadovaujantis Tarpinstitucinio susitarimo 21, 22 ir 23 punktais, kad 2010 m. 1A išlaidų subkategorijos įsipareigojimų asignavimų viršutinė riba būtų padidinta 1 587 mln. EUR galiojančiomis kainomis. (2) 1A išlaidų subkategorijos viršutinės ribos padidinimas bus visiškai kompensuotas 2009 m. ir 2010 m. 1b, 2 ir 5 išlaidų kategorijų viršutines įsipareigojimų asignavimų ribas iš viso sumažinus 1 587 mln. EUR. (3) Siekiant išlaikyti atitinkamą įsipareigojimų ir mokėjimų santykį, bus patikslintos metinės mokėjimų asignavimų viršutinės ribos. Patikslinimas bus neutralus. (4) Todėl atitinkamai turėtų būti iš dalies pakeistas Tarpinstitucinio susitarimo dėl biudžetinės drausmės ir patikimo finansų valdymo I priedas[6], NUSPRENDĖ: Vienintelis straipsnis Tarpinstitucinio susitarimo dėl biudžetinės drausmės ir patikimo finansų valdymo I priedas pakeičiamas šio sprendimo priedu. Priimta Briuselyje Europos Parlamento vardu Tarybos vardu Pirmininkas Pirmininkas PRIEDAS [pic] [1] COM (2008) 859 galutinis/2. [2] OL C 139, 2006 6 14, p. 1. [3] OL L 132, 2009 5 29, p. 8. [4] OL C 139, 2006 6 14, p. 1. [5] COM (2008) 800, COM (2008) 859, COM (2009) 171 ir OL L 132, 2009 5 29, p. 8. [6] Šiuo tikslu šiame susitarime nurodyti skaičiai perskaičiuojami 2004 m. kainomis.